Säm

Sam Schmidt (sündinud 23. jaanuaril 2001 Tallinnas) on Eesti räppar ja sisulooja. Tema esinejanimi on Säm. Säm hakkas räpp- ja popmuusikat tegema 2017. aastal Soundcloudis, kus ta avaldas lood "surm vol. 17" ning "Must ja valge". Tänaseks on tema loomingus tuntumad palad "Mõista-mõista", "Punane papp" ja "Keset kevadet". Need lood on kogunud muusikakeskkondades miljoneid kuulamisi. "Mõista-mõista" jõudis 2019. aasta Raadio2 Aastahiti galal kaheksandale kohale. 2022. aasta Raadio2 Aastahiti konkursil said säm ja Merilin Mälk oma looga "Tuim ja Tundetu" neljanda koha. säm kirjutas 2022. aastal loo nimega "Eesti, kas sa kuuled?" pühendusega Eesti Vabariigi 104. aastapäeva kontsertetenduse jaoks ning tunnusloo Jaak Kilmi mängufilmile "Tagurpidi torn". 2022. aasta novembris ilmus sämi debüütalbum "EMPS VAATA KUIS LENDAN MA", mis nomineeriti Eesti Muusikaauhindadel Aasta Hip-Hop/Rap Artist kategoorias. Säm käib koolides tutvustamas oma tegevust ja muid teemasid (sisuloome, investeerimine, riigikaitse jne). Ta on olnud ürituste õhtu- või päevajuht. 2024. aasta suvel tegi Säm koostööd Tartu Linnavalitsusega ning oli "Loomingulise suvepraktika" mentor ja juhendaja 10 noorele. Sam lõpetas kümme klassi Tallinna Mustamäe Gümnaasiumis, seejärel õppis Tallinna 32. Keskkoolis keskkonna- ja majandusõpetuse õppesuunal. Säm on lõpetanud Tallinna Tehnikaülikooli ärinduse erialal (bakalaureuseõppes) spetsialiseerumisega ettevõtlusele ja juhtimisele[viide?]. Pärast gümnaasiumit läbis ta kaheksakuulise kaitseväeteenistuse Jõhvis Tankitõrjekompaniis. Teenistuse jooksul edendati ta kapraliks. Sam on õppinud üheksa aastat Tallinna Nõmme Muusikakoolis klaverit. Ta on laulnud koorides (poistekoor, segakoor jne)[viide?]. Noorena mängis ta üle 10 aasta Estonian Golf & Country Clubis (EGCC) golfi. Aastal 2022 kohtus Sam ülikoolis oma kursusekaaslase Drevoriga. Drevor oli asutanud samal aastal koos Holger Ollemaga elektritõukerataste ettevõtte Hoog Mobility. Aastal 2023 ostis Sam osaluse Drevori ettevõttes ning hakkas seal töötama sotsiaalmeedia juhina. Ülikoolis oli Sami üheks lektoriks majandusteadlane ja rahatarkuse edendaja Kristjan Liivamägi, kellest inspireerituna hakkas Sam rohkem investeerima. Tema tegemistest finantsmaailmas on kirjutanud nii Delfi, Ärileht kui ka Postimehe majandusrubriik. Ta käis aastal 2023 Delfi taskuhäälingus nimega "Tark Investor". Aasta 2023 juulis oli tema portfelli suuruseks 25 000 eurot. Sam hakkas sisuloojaks kolm aastat tagasi, kui ta peamiselt tegi koostööd ettevõtetega Instagramis. 2022. aasta märtsis hakkas ta pidevamalt TikToke postitama enda kanalile @ainukesam. 2024. aastaks on säm kahe aastaga kasvatanud endale pea 20 000 followeriga jälgijaskonna ning tema videotel on kokku 1,1 miljonit meeldimist. Kokku on tema TikToke vaadatud üle 10 miljoni korra. Sisuloome koostööprojekte on Säm teinud brändidega nagu Swedbank, McDonald's, iDeal, Selver, A. Le Coq, Converse, Sportland, Samsung ja Ballzy.[viide?] "Spotify". open.spotify.com. Vaadatud 7. septembril 2024. Haabmets, Rauno (9. jaanuar 2023). "Selgusid Eesti Muusikaauhinnad 2023 nominendid". Eesti Muusikaauhinnad. Vaadatud 7. septembril 2024. "10 noort tartlast valiti loomingulise suvepraktika stipendiumile". tartu.ee. 10. juuni 2024. Vaadatud 7. septembril 2024. Sõdurileht (6. märts 2022), Sõdurilehe podcast | #47 Säm ja Matthias Veinmann ühendavad oma mesimagusad hääled, vaadatud 7. septembril 2024 "KUULA | Viiekohalise summa uude tõukerattafirmasse investeerinud räppar Säm: minu säästmismäär on ligi 80%". Ärileht. Vaadatud 7. septembril 2024.